EkBass/fiwiki-20250220-pages-articles huggingface dataset:
Kehostapoistumiskokemus

Kehostapoistumiskokemus eli ruumiistapoistumiskokemus on muuntunut tajunnantila, jossa henkilö kokee tajuntansa irtaantuneen omasta fyysisestä kehostaan. Henkilö katsoo maailmaa usein ylhäältä käsin ja saattaa nähdä oman kehonsakin makaamassa alapuolellaan.Kehostapoistumiskokemus, Ihmeellinen maailma, Skepsis Kehostapoistumiskokemuksia on ollut noin 10–20 prosentilla ihmisistä, useimmilla heistä vain yhden kerran. Kokemukset vaihtelevat jonkin verran yksilöstä, tilanteesta ja kulttuuritaustasta riippuen. Kehostapoistumiskokemus esiintyy joskus kuolemanrajakokemuksen osana, kun henkilön sydän on pysähtynyt. Kehostapoistumiskokemuksia esiintyy tilanteissa, joissa yhteys ulkomaailmaan katoaa, kuten rentoutuessa tai mietiskellessä. Parapsykologi Susan Blackmoren mukaan ihminen alkaa yhteyden kadotessa tuottaa kokemusta minästä omasta muististaan. Myös ääniä voi tunkeutua tähän kokemukseen. Kun ihminen muodostaa muististaan mielikuvia asioista tai tapahtumista, ne ilmenevät normaalia laajempina ja usein ylhäältä katsottuina. Sveitsiläislääkäri Olaf Blanke on selittänyt kehostapoistumiskokemusta kulmapoimuksi nimitetyn päälakilohkon osan toimintahäiriönä, joka vaikuttaa kykyyn hahmottaa oma asema tilassa. Kun kulmapoimun toimintaan tulee häiriö esimerkiksi siihen johdetun sähkövirran tai viestiaineryöpyn takia, oikosulku voi laukaista kehostapoistumiskokemuksen. Kehostapoistumiskokemuksen kokeneiden ei ole tutkimuksissa havaittu saaneen mitään sellaista tietoa, jota olisi voinut saada ainoastaan aidon poistumisen kautta. Henkilöllä itsellään voi silti olla voimakas tunne kokemansa oikeellisuudesta. Suurin osa kehostapoistumisen kokeneista on kertonut pitävänsä kokemustaan todellisena.Long, Jeffrey: Near-Death Experiences Evidence for Their Reality, National Library of Medicine, 2014 Kehostapoistumiskokemuksia käytetään joskus perusteena materiaalisesta kehosta ja aivoista riippumattoman hengen tai sielun olemassaololle sekä sitä kautta kuolemanjälkeisen elämän tai jälleensyntymisen todisteena. Esimerkiksi entinen ateisti ja neurokirurgi Eben Alexander on kirjassaan Totuus taivaasta todistanut kokemuksensa perusteella Jumalan ja sielun olemassaolosta. ==Katso myös== * Astraaliprojektio * Dissosiatiivit * Psykedeelit ==Lähteet== == Aiheesta muualla == * Väite: Yliluonnollisille ruumiista irtautumisille selitys. Uusi Suomi 18.2.2011. Luokka:Parapsykologia
Varsan paiseinen keuhkotulehdus

Varsan paiseinen keuhkotulehdus on varsoilla esiintyvä hengitystieinfektio. Taudin aiheuttaja on Rhodococcus equi -bakteeri, joka muodostaa paiseita keuhkoihin aiheuttaen keuhkokuumeen. Sairastunut varsa on yleensä alle viiden kuukauden ikäinen. Rhodococcus equi -bakteerit elävät maaperässä. Ihanteellisin elinympäristö niille on kuiva ja pölyinen tarhan tai laitumen pohja. Varsa saa tartunnan yleensä hengitysteiden, haavan tai navan kautta. Sairaus ei tavallisesti tartu varsasta toiseen. Sairauden oireita ovat yskä, sierainvuoto, kuume ja joskus myös ripuli ja niveltulehdukset. Taudin edetessä varsa muuttuu voimattomaksi ja lakkaa syömästä. Keuhkotulehdus voidaan hoitaa lääkkeiden avulla, mutta hoitamattomana se voi johtaa kuolemaan. Rhodococcus equin aiheuttamia sairauksia esiintyy lähinnä eläimissä, mutta se voi tarttua myös ihmiseen, jonka elimistön immuunipuolustus on heikko. ==Aiheesta muualla== * Artikkeli SHKL:n sivuilla Luokka:Zoonoosit Luokka:Hevosten bakteeritaudit
Vaimoni on prinsessa

Vaimoni on prinsessa () on vuonna 2005 tehty yhdysvaltalainen 13-osainen tositelevisiosarja, joka kertoo näyttelijäpariskunta Catherine Oxenbergin ja Casper Van Dienin vauhdikkaasta perhe-elämästä. Heidän uusperheeseensä kuuluu viisi lasta: India (s. 1991), Cappy (s. 1993), Grace (s. 1996), Maya (s. 2001) ja Celeste (s. 2003). Sarjan humoristinen nimi viittaa Oxenbergin kuninkaallisiin sukujuuriin. Hänen äitinsä on entinen Jugoslavian prinsessa. Oxenberg ja Van Dien erosivat vuonna 2015. == Lähteet == == Aiheesta muualla == * Helsingin Sanomat 14.10.2006: Vaimoni on prinsessa (maksullinen artikkeli) Luokka:2000-vuosikymmenen yhdysvaltalaiset tositelevisiosarjat Luokka:Lifetimen televisio-ohjelmat
Emmy Achté

Emmy Charlotta Achté (o.s. Strömer; 14. marraskuuta 1850 Oulu – 2. joulukuuta 1924 Helsinki) oli suomalainen oopperalaulaja ja laulunopettaja. Käytyään ruotsalaisen tyttökoulun ja opiskeltuaan laulua aluksi Emilie Mechelinin johdolla Helsingissä Emmy Achté pääsi saamansa stipendin turvin jatkamaan opintojaan ulkomaille Tukholmaan, Dresdeniin ja Pariisiin.Toivo Haapanen ym. (toim.): Musiikin tietokirja, s. 11. Helsinki: Otava, 1948. Kaarlo Bergbom kiinnitti Achtén Suomalaisen oopperan (Suomalaisen Teatterin lauluosaston) primadonnaksi vuonna 1873. Achté toimi miehensä Lorenz Nikolai Achtén perustaman Helsingin lukkari- ja urkurikoulun laulunopettajana vuodesta 1882 ja miehensä kuoltua koko koulun johtajana vuoteen 1922 asti. Irma Tervani ja Aino Ackté olivat Emmy ja Lorenz Achtén tyttäriä. __NOTOC__ ==Lähteet== * * Hillila, Ruth-Esther & Blanchard Hong, Barbara 1997: Historical dictionary of the music and musicians of Finland, s. 3–4. ISBN 0-313-27728-1 *Emmy Achté. Klassinen.fi. ===Viitteet=== ==Kirjallisuutta== * * Leppänen, Glory: Tulesta tuhkaksi: Emmy Achté ja hänen maailmansa. Otava, 1962. ==Aiheesta muualla== * Tietosanakirja, palsta 58. 1909. Luokka:Suomalaiset mezzosopraanot Luokka:Suomalaiset oopperalaulajat Luokka:Suomalaiset opettajat Luokka:Vuonna 1850 syntyneet Luokka:Vuonna 1924 kuolleet
Heather Whitestone

Heather Whitestone McCallum (s. 24. helmikuuta 1973) on yhdysvaltalainen nainen, joka voitti Miss America -kilpailun 1995. Whitestone syntyi Dothanissa, Alabamassa. Hänestä tuli kuuro puolitoistavuotiaana. Hän opiskeli Missourin Central Institute for the Deafissa 1984–1987 ja muutti 16-vuotiaana vanhempiensa eron jälkeen Alabaman Birminghamiin. Whitestone osallistui useisiin kauneuskilpailuihin ja voitti vuoden 1994 Miss Alabama -kilpailun. Näin ollen hän pääsi edustamaan osavaltiotaan Atlantic Cityssä järjestettyyn Miss America -kilpailuun, jonka hän voitti kaikkien aikojen toisena Alabaman edustajana. Häntä aiemmin tähän oli kyennyt Yolande Betbeze vuonna 1951. Lisäksi Whitestone oli ensimmäinen kuuro Miss America. Whitestone debytoi balettitanssijana keväällä 1996. Hän esiintyi vuonna 1998 Alabaman "How Do You Fall In Love" -singlen musiikkivideolla. Lisäksi hän on julkaissut muutamia kirjoja. Vuosina 1995–2002 Whitestone toimi Helen Keller Foundation for Research and Educationin lautakunnan jäsenenä.http://www.heatherwhitestone.com/site/content/bio.shtml Whitestonelle tehtiin vuonna 2002 leikkaus, jossa hänen sisäkorvaansa asennettiin sisäkorvaistute. Hän asuu tällä hetkellä Atlantassa aviomiehensä ja kahden lapsensa kanssa. == Lähteet == == Aiheesta muualla == * Viralliset sivut Luokka:Yhdysvaltalaiset missit Luokka:Yhdysvaltalaiset balettitanssijat Luokka:Yhdysvaltalaiset kirjailijat Luokka:Kuurot henkilöt Luokka:Vuonna 1973 syntyneet Luokka:Elävät henkilöt
Asahidake

Asahidake () on kerrostulivuori Japanissa. Se on Daisetsuzanin kansallispuistossa Hokkaidōn saarella sijaitsevan Daisetsuzanin vuoriryhmän korkein huippu. 2 290 metriä korkea Asahidake on myös koko Hokkaidōn saaren korkein vuori. Asahidake on Daisetsuzanin viimeisin aktiivisuutta osoittanut tulivuori. Vuoren viimeisin purkaus oli vuonna 1739 tapahtunut keskinkertainen räjähdyspurkaus, ja sen nykyinen kallioperä koostuu jäähtyneen laavan muodostamasta andensiitista. Koska Daisetsuzan sijaitsee aivan Japanin pohjoiskolkassa, Asahidake on Japanin pitkätalvisimpia alueita. Vuoren huipulle nouseminen on mahdollista vain kesäkuun loppupuolen ja lokakuun alkupuolen välisenä aikana. Talvisin vuori vetää matkailijoita laskettelemaan ja muina aikoina vuori ympäristöineen on suosittua retkeilyaluetta. Asahidaken rinteellä kulkee köysirata, joka liikennöi Sanrokun asemalta Sanchon asemalle, ja sen juurella sijaitsee kuumalähdekylpylä Asahidake onsen. == Lähteet == == Aiheesta muualla == * Asahidaken köysirata * Japan-guide.com * Peakbagger.com: Asahi-dake, Japan Luokka:Japanin vuoret Luokka:Japanin tulivuoret Luokka:Hokkaidōn prefektuuri Luokka:Kerrostulivuoret
Norjan rautateiden opastinjärjestelmä

Norjan rautateiden opastinjärjestelmä on Norjan rataverkolla rautatieliikenteen ohjaukseen käytettävä visuaalisista kiinteistä merkeistä ja muuttuvaa informaatiota antavista opastimista koostuva kokonaisuus. Ensimmäiset Norjan rataverkolle sijoitetut siipiopastimet otettiin käyttöön Drammenin rautatieasemalla vuonna 1893. Ensimmäiset valo-opastimet asennettiin rataverkolle 1924. Nykyisin Norjan rataverkolla on käytössä vain valo- opastimia. Varsinaisista opastimista ja merkeistä koostuvaa järjestelmää täydentävät viheltimillä annettavat merkit sekä käsiopasteet. ==Valo- opastimet== ===Opastinvalojen merkitys=== Norjan rataverkolla eri värisillä opastinvaloilla on seuraavat päämerkitykset: * punainen — aina seis-opaste. * violetti — pysähdy ennen seuraavaa tasoylikäytävää * keltainen — aja varovasti, seuraava opastin näyttää seis * vihreä — ajon salliva opaste * valkoinen — linja vapaa. ===Valo-opastimien opasteet=== Valo-opastimilla annettavat perusopasteet. ====Pääopastimet==== Kuva Opaste Käsite Käyttö Opaste 20A: Seis vilkkuva Junan on pysähdyttävä opastimen eteen. Pää- ja suojastusopastimet Opaste 20B: Seis Junan on pysähdyttävä opastimen eteen. Lähtö- ja kulkutieopastimet Opaste 21: Aja poikkeavalle raiteelle Opastimen saa ohittaa, mutta sen suojaamalla alueella on poikkeavalle raiteelle asetetusta vaihteesta aiheutuva nopeusrajoitus Pää-, lähtö-, kulkutie- ja suojastusopastimet Opaste 22: Aja Opastimen saa ohittaa, eikä sen suojaamalla alueella ole vaihteista aiheutuvia nopeusrajoituksia Pää-, lähtö-, kulkutie- ja suojastusopastimet Turvattaessa kulkutie suoralle raiteelle opastin näyttää opastetta 22, joka annetaan kahdella vihreällä valolla. Mikäli lampuista toinen on palanut, muuttuu opaste rajoittavammaksi opasteeksi 21, mutta sallii silti opastimen ohittamisen. === Esiopastin === Kuva Opastin Käsite Opaste 23: Odota seis vilkkuva Seuraava opastin näyttää jotain seis-opastetta (20A tai 20B). Opaste 24: Odota ajo poikkeavalle raiteelle vilkkuva Seuraava opastin näyttää opastetta 21 Opaste 25: Odota aja vilkkuva Seuraava opastin näyttää opastetta 22. Kun esiopastimella näytetään opastetta 24, opastimen vianetsintälogiikka testaa ensin keltaisen valon tuottavan hehkulampun ja sytyttää sen. Vasta tämän jälkeen lyhyellä viiveellä syttyy vihreä valo. Keltaisen valon toiminta tarkastetaan, koska jos keltaisen valon tuottava hehkulamppu on rikki, muuttuu opaste sallivammaksi kuin opastimen turvallisuusnäkökohtien mukaan tulisi näyttää. Mikäli keltainen valo ei syty, ei opastimeen saada myöskään vihreää valoa, jolloin opastin jää pimeäksi. Kuljettajan on tulkittava pimeänä oleva opastin seis-opasteeksi. ==Lähteet== * Norjan rautateiden junaturvallisuussääntö Luokka:Rautatietekniikka Luokka:Norjan rautatieliikenne
Pörssitieto

Pörssitieto - Osakesäästäjän käsikirja on vuosittain ilmestyvä hakuteos Suomen pörssinoteeratuista yhtiöistä. Vuosikirja alkoi ilmestyä 1972, ja se oli siten maan vanhin ilmestyvä sijoitusalan julkaisu. Pörssitietoa ei ole julkaistu v. 2007 jälkeen (vuosikirja 34). Kirjan tekijä G. Kock sai vuonna 1980 valtion tiedonjulkistamispalkinnon. Teoksen kustantaja, Kockin omistama Pörssitieto Ky, Helsinki, on 1975 perustettu riippumaton kustannusliike. Pörssitiedon nettisivuston erikoisuus on laajat taloushistorialliset tietosivut. Niissä käsitellään yksityiskohtaisesti entisiä pörssiyhtiöitä, vanhoja osakekirjoja, Suomen kaikkia 1800-luvulla perustettuja osakeyhtiöitä ym. == Aiheesta muualla == * Kotisivu Luokka:Sijoittaminen Luokka:Suomalaiset tietokirjat
Puristustilavuus

Puristustilavuus on polttomoottorin männän ja kannen palotilan väliin jäävä tilavuus männän ollessa yläkuolokohdassa. Puristustilavuus osaltaan ratkaisee moottorin puristussuhteen. Mitä pienempi puristustilavuus, sitä pienempään tilaan polttoaine-ilma seos joutuu puristumaan ennen syttymistä, joten moottorin puristussuhde kasvaa. Luokka:Polttomoottorit
Dakar-ralli 2007

Dakar-ralli 2007 oli historian 29. Dakar-ralli. Se alkoi 6. ja päättyi 21. tammikuuta 2007. Kilpailuun kuului 15 erikoiskoetta, jotka tekevät kilpailun pituudeksi yli 8 000 km. Kaikkiaan kilpailuun osallistui yhteensä 524 joukkuetta (250 moottoripyöräilijää, 187 ralliautokuntaa ja 87 kuorma- autojoukkuetta). Suomalaisista ralliin osallistui autoluokassa Ari Vatanen Volkswagenilla ja Markku Alén Isuzulla, jotka molemmat joutuivat keskeyttämään. Reitti kulki useiden maiden kautta ja kilpailua isännöivät Portugali, Espanja, Marokko, Mauritania, Mali ja Senegalin tasavalta. ==Yleiskilpailu== ===Moottoripyörät=== Sij. Nimi Valmistaja 1\. Cyril Despres KTM 2\. David Casteau KTM 3\. Chris Blais KTM ===Autot=== Sij. Nimi Valmistaja 1\. Stephane Peterhansel Mitsubishi 2\. Luc Alphand Mitsubishi 3\. Jean-Louis Schlesser Schlesser ===Kuorma-autot=== Sij. Nimi Valmistaja 1\. Hans Stacey MAN 2\. Ilgizar Mardeev KamAZ 3\. Ales Loprais Tatra ==Erikoiskokeet ja voittajat== N:o Lähtöpaikka - Päätöspaikka Pvm Pituus Voittaja (moottoripyörät) Voittaja (autot) Voittaja (kuorma-autot) 1\. Lissabon - Portimão 6. 1. 492 km Ruben Faria Carlos Sousa Gerard De Rooy 2\. Portimão - Malaga 7. 1. 507 km Helder Rodrigues Carlos Sainz ei järjestetty 3\. Nador - Er Rachidia 8. 1. 649 km Marc Coma Giniel de Villiers Vladimir Tšagin 4\. Er Rachidia - Quarzazate 9. 1. 679 km Marc Coma Jean-Louis Schlesser Vladimir Tšagin 5\. Quarzazate - Tan Tan 10. 1. 775 km Isidre Esteve Pujol Carlos Sainz Hans Stacey 6\. Tan Tan - Zouérat 11. 1. 817 km Jordi Villadoms Robby Gordon Hans Stacey 7\. Zouérat - Atâr 12. 1. 580 km Cyril Despres Giniel de Villiers Hans Stacey 8\. Atâr - Tichit 14. 1. 626 km Marc Coma Giniel de Villiers Hans Stacey 9\. Tichit - Néma 15. 1. 497 km Janis Vinters Jean-Louis Schlesser Wulfert van Ginkel 10\. Néma - Néma 16. 1. 400 km Helder Rodrigues Nasser Saleh Al Attiyah Arjan Brouwer 11\. Néma - Ayoun 17. 1. 280 km peruttiin peruttiin peruttiin 12\. Ayoun - Kayes 18. 1. 746 km Isidre Esteve Pujol Carlos Sainz Hans Stacey 13\. Kayes - Tambacounda 19. 1. 458 km Cyril Despres Carlos Sainz Ales Loprais 14\. Tambacounda - Dakar 20. 1. 576 km Jean de Azevedo Carlos Sainz Philippe Jacquot 15\. Dakar - Dakar 21. 1. 93 km Janis Vinters Giniel de Villiers Arjan Brouwer ==Aiheesta muualla== *Dakar-rallin virallinen sivu Luokka:Dakar-ralli Luokka:Vuoden 2007 moottoriurheilu
CEM

Tamman tarttuva kohtutulehdus (lyh. CEM, engl. Contagious Equine Metritis) on hevosilla esiintyvä tarttuva kohtutulehdus, jonka aiheuttaja on Taylorella equigenitalis -bakteeri. Oreilla CEM on usein täysin oireeton tai oireet ovat lieviä, mutta tamma saa tartunnasta kohtutulehduksen. Oireina ovat emättimen ja kohdunsuun limakalvojen ärtyminen ja vuoto emättimestä 2–8 päivää astutuksen jälkeen. Tamma voi saada tartunnan myös käytettäessä keinosiemennystä. Tulehdus vaikeuttaa tiinehtymistä. Hoitona käytetään antibiootteja. Tulehdus voi jäädä krooniseksi, tai hevonen voi olla oireeton taudinkantaja. CEM on Suomessa harvinainen. Kaikki Suomessa siitokseen käytettävät ratsu-, poni- ja lämminverioriit testataan vuosittain. Myös suomenhevosoriista vaaditaan CEM-näyte, jos se on keinosiemennyskäytössä. Näytteet tutkii Elintarviketurvallisuusvirasto Evira. Testattavan oriin peniksen päästä otetaan pumpulipäisellä näytteenottopuikolla kolme näytettä. Lisäksi voidaan ottaa näyte myös spermasta. ==Aiheesta muualla== *Jalostusohjesäännön liite terveysvaatimuksista *Eviran ohjeet CEM-testaukseen Luokka:Hevosten bakteeritaudit
Historiallinen revisionismi

Historiallinen revisionismi tarkoittaa historian tutkimuksessa näkemystä, jonka mukaan vallitseva tulkinta historiallisesta tapahtumasta tai siihen liittyvistä motiiveista on väärä tai puutteellinen, ja vaatii uudelleenarviointia. Historiallinen revisionismi kuuluu modernin historiantutkimuksen pääperiaatteisiin. Historiallisen revisionismin esittämiseen saattavat johtaa esimerkiksi uudet arkeologiset löydöt, aiemmin suljettujen arkistojen avautuminen, tieteellisten menetelmien kehittyminen (esim. DNA-tutkimus) sekä ideologiset ja kulttuurilliset painotukset. Historiallinen revisionismi sekoitetaan usein historialliseen denialismiin, jonka tunnetuin väite on holokaustin kieltäminen tai kyseenalaistaminen. == Katso myös == * Näennäishistoria * Denialismi Luokka:Historian käsitteet
Saarenkylä

Saarenkylä voi tarkoittaa ainakin seuraavia: ;paikkoja: * Saarenkylä, kylä Alavieskassa * Saari (myös Saarenkylä, Kiikalan Saari), kylä Kiikalassa Salossa * Saarenkylä, kylä Kinnulassa * Saarenkylä, kylä Kurikassa * Saarenkylä, kylä ja saari Muuramessa * Saarenkylä, kylä Parikkalassa * Saarenkylä, kylä Pyhärannassa * Saarenkylä, kylä Pyhäselässä * Saarenkylä, kylä Rantasalmella * Saarenkylä, kylä Rovaniemellä * Saarenkylä, kylä Sysmässä ;henkilöitä: * Viivi Maria Saarenkylä (s. 1993), suomalainen harmonikansoittaja. ==Katso myös== * Saari (täsmennyssivu)
Leif Färding

Leif Juhani ”Lefa” Färding (21. toukokuuta 1951 Gävle, Ruotsi – 23. marraskuuta 1983 VaasaFärding, Leif Kirjasampo.fi, viitattu 2.8.2022) oli suomalainen runoilija. Färding julkaisi viisi runoteosta ja myös käänsi itämaista kirjallisuutta suomeksi muun muassa teokseen Idän viisautta (1977). Hänen nuoruudenrunonsa 1960-luvulla ovat kapinallisia ja nuoruuden haaveiden täyttämiä. Lähempänä hänen kuolemaansa runoihin ilmestyi katkeria ja saavuttamattoman sävyjä. Färding oli 1970-luvulla mukana perustamassa Oraansuojelijat-yhdistystä ja Kasvisravintolaa. Färding kärsi elämänsä loppupuolella mielenterveyden häiriöistä ja joutui Huutoniemen sairaalaan. Syksyllä 1983 hän poistui sairaalasta ja katosi. Hänet löydettiin vuonna 1984 metsästä kuolleena rintansa päällä vanha intialainen filosofiakirja. Ennen kuolemaansa hän oli lähettänyt ystävilleen kirjeen, jossa hän kertoi itsemurhansa syistä, ja hänen toiveidensa mukaisesti kyseinen teksti julkaistiin Suomi-lehdessä 7/1984. Hänen muistokseen on kuolinpaikan lähelle nimetty Leif Färdingin polku 11.10.2001. Itsemurhansa syiksi Leif Färding mainitsi muun muassa sen, että se suuri voima, joka hänessä joskus onnistui luomaan runoja oli poistunut, eikä hänellä ollut enää syytä elää, koska hänen elämäntehtävänsä oli pilalla. Färdingin poika Mikko Sarjanen tunnetaan Notkea Rotta- ja Atomirotta-yhtyeistä. == Teokset == * * * * * * * == Lähteet == == Aiheesta muualla == * Ystävät ja kollegat muistelevat * Leif Färding Vaasalaisia-sivustolla *Lyhyt Leif Färding -elämäkerta (arkistoitu: Wayback Machine) * Vaasan kaupungin sivusto * * Juhani Tikkanen (2000). Leif Färding ja Ilpo Tiihonen * Antero Kareen piirros vuodelta 1976 Luokka:Suomalaiset runoilijat Luokka:Itsemurhan tehneet Luokka:Vuonna 1951 syntyneet Luokka:Vuonna 1983 kuolleet
Saarenkylä (Rovaniemi)

Saarenkylä on kaupunginosa Rovaniemen kaupungissa Lapin maakunnassa. Se sijaitsee saarella Kemijoen ja Ounasjoen yhtymäkohdan ja Rovaniemen keskustan itäpuolella Ounasvaaran pohjoispuolella. Saaren ja kylän yhdistävät mantereeseen Suutarinkorvan ja Saarenputaan sillat. Valtatie 4 ylittää Ounasjoen Saarenkylän saaren länsipäässä ja toimii kaupunginosan länsirajana. Asuinaluetta halkoo myös Rovaniemen ja Kemijärven välinen osuus Laurilan–Kelloselän rautatiestä. Saarenputaan museosilta vuodelta 1925 on uuden maantiesillan vieressä kevyen liikenteen siltana. Vuoden 2005 loppuun saakka kylä kuului Rovaniemen maalaiskuntaan ja oli kunnan suurin väestökeskittymä. Saarenkylässä sijaitsee K-Citymarket, K-Market, S-market, Lidl, kolme pizzeriaa (Paras Pizza, Saarenkylän Turkinpippuri ja Pizzeria Revontuli), terveyskeskus, hammaslääkäri, apteekki, alakoulu, optikkoliike, eräliike, kuntosali, Rollohalli-liikuntapuisto, Shell-huoltoasema, Neste- kylmäasema, Shell-kylmäasema ja St1-huoltoasema (aiemmin Esso ja Teboil). Marraskuussa 2013 Saarenkylän entiseen jäähalliin ilmoitettiin olevan suunnitteilla Suomen pohjoisin HopLop-liikuntapuisto. Vuonna 2012 vuosia urheilukäytöstä poissaolleesta hallista aiottiin tehdä Angry Birds -teemapuisto. Tuolloin Rovaniemen tekninen lautakunta kuitenkin päätti pitää jäähallin kaavoituksen urheilukäytössä, mikä esti hallin käyttämisen muihin tarkoituksiin. Vuonna 2021 HopLop siirtyi kokonaan Rollohallin omistukseen. ==Lähteet== ==Kirjallisuutta== * Luokka:Rovaniemen kylät Luokka:Rovaniemen kaupunginosat Luokka:Suomen entiset kuntakeskukset Luokka:Lapin maakunnan entiset taajamat
Lucien Adam

Quirin François Lucien Adam (30. toukokuuta 1833 Nancy, Ranska – 1918) oli ranskalainen juristi, kielentutkija, sinologi ja orientalisti. Hän julkaisi useita tutkimuksia uralilais-altailaisista sekä Amerikan alkuperäiskansojen kielistä. Hänen merkittävin teoksensa lienee vuonna 1882 julkaistu La Classification, l'object, la méthode, lex conclusions de la linguistique. Hän julkaisi myös tutkimuksia Lothringenin murteista. == Teokset == *Grammaire de la langue mandchoueTeos Google-Booksissa (1873), *Grammaire de la langue tongouse (1874), *Examen gramm. comparé de seize langues américaines (1878), *Du polysynthétisme et la formation des mots dans les langues quiché et maya (1878), *Les idiomes négro-aryens et maléo-aryens (1883), *Arte de la lengua de los Indios antis o campos ... con un vocabulario metodico e una introduccione comparativa (1889). == Lähteet == * Nordisk familjebok Luokka:Ranskalaiset kielitieteilijät Luokka:Ranskalaiset juristit Luokka:Sinologit Luokka:Orientalistit Luokka:Vuonna 1833 syntyneet Luokka:Vuonna 1918 kuolleet
Kiinanaavikkokissa

Kiinanaavikkokissa (Felis bieti) on osissa Kiinaa vuoristoseuduilla metsissä, tasangoilla ja heinikoilla tavattava keskikokoinen kissalaji. Kiinanaavikkokissa on yksi huonoiten tunnetuista kissaeläimistä. Kansainvälinen luonnonsuojeluliitto eli IUCN on määritellyt sen vaarantuneeksi lajiksi. ==Taksonomia== Kiinanaavikkokissan taksonomiaa ei tunneta kunnolla. Geneettisen tutkimuksen perusteella se saattaa olla pikemminkin villikissan (Felis silvestris) alalaji. Sen määrittely omaksi lajikseen perustuu esimerkiksi morfologisiin eroihin ja mahdolliseen sympatriaan aasialaisen villikissan kanssa. Muuten lajia pidetään monotyyppisenä, eli sitä ei jaeta omiin alalajeihinsa. ==Koko ja ulkonäkö== Kiinanaavikkokissa on kissaksi keskikokoinen. Sen ruumiinrakenne on vanttera. Yleispiirteiltään se muistuttaa suurehkoa kesykissaa. Ruumiin pituus on 60–84 cm ja hännän pituus 29–35 cm. Painoa on 5,5–9 kg. Turkki on pitkä ja tiheä. Talviturkki on keltaisen harmaa ja kesäturkki keltaisen tai harmaan ruskea. Joillakin yksilöillä on selvästi erottuvia raitoja ruumiin sivuilla ja raajoissa. Vatsa, leuka ja alahuuli ovat valkoisia. Korvat ovat kolmikulmaiset ja suhteellisen pitkät. Niiden päässä on karvatupsu. Silmät ovat väriltään vaaleansiniset. ==Levinneisyys ja elinympäristö== Kiinanaavikkokissan levinneisyysaluetta ei tunneta kovin tarkasti. Se käsittää osia Kiinan Gansun ja Qinghain maakunnista, sekä Xinjiangin ja Sisä-Mongolian autonomisista alueista. Historiallisesti sitä on tavattu myös Sichuanin, Ningxian ja Tiibetin alueilla. Lajia tavataan vuoristoseuduilla metsissä, tasangoilla ja heinikoilla. Sen elinympäristö on 2 500–5 000 metrin korkeudella merenpinnasta. ==Elintavat== Lajin elintavat tunnetaan huonosti. Laji on yksi huonoiten tunnetuista kissaeläimistä. Lisääntymiskautta lukuun ottamatta se elää todennäköisesti yksin. Se liikkuu öisin ja hämärässä. Kiinanaavikkosissat käyttävät suojapaikkoinaan puiden juurien alustaa, aluskasvillisuutta ja kivikkoja. Ne voivat myös hyödyntää murmelien ja mäyrien kaivamia pesäkoloja. Kiinanaavikkokissan saaliseläimiä ovat tsokorit (Eospalax, Myospalax), peltomyyrät, pikat ja jänikset. Tsokoreja kissa kuuntelee niiden maanalaisista käytävistä, josta ne havaittuaan se kaivaa ne nopeasti esille. Sama tekniikka toimii talvisin lumipeitteen alla kulkevien jyrsijöiden pyydystämisessä. Se voi saalistaa myös lintuja kuten fasaaneja. Sen tiedetään käyvän joskus myös siipikarjan kimppuun. Kiinanaavikkokissalle uhan voivat muodostaa susi, maakotka ja koirat. Lisääntymiskausi ajoittuu tammikuun ja maaliskuun väliselle ajalle. Tiineys kestää 60 päivää. Suurin osa pennuista syntyy toukokuun paikkeilla. Pennut itsenäistyvät noin 7–8 kuukauden ikäisinä. ==Uhat ja suojelu== Kansainvälinen luonnonsuojeluliitto eli IUCN on määritellyt kiinanaavikkokissan vaarantuneeksi lajiksi. Täysikasvuisia yksilöitä on arviolta noin 10 000 ja kantojen uskotaan pienentyvän. Pääasiallisia uhkia lajille on jyrsijöiden myrkyttäminen tuhoeläiminä, sekä laiton metsästys turkkien takia. Laji kuuluu CITES-sopimuksen liitteeseen II ja sillä on suojeltu asema Kiinassa. ==Lähteet== Luokka:Kissat Luokka:Uhanalaiset nisäkkäät
Brenda Fassie

Brenda Nokuzola Fassie (3. marraskuuta 1964 – 9. toukokuuta 2004) oli eteläafrikkalainen poplaulaja. == Elämä ja ura == Fassie syntyi kapkaupunkilaisessa Langan townshipissa yhdeksästä lapsesta nuorimpana. Hänen isänsä kuoli tyttären ollessa kaksivuotias. Fassie lähti vuonna 1981 Sowetoon, jossa hän liittyi ensin yhtyeeseen Joy ja toimi sittemmin Brenda and the Big Dudesin laulusolistina. Fassie sai vuonna 1985 pojan Bongani ja oli vuosina 1989–1991 naimisissa Nhlanhla Mbambon kanssa. Fassie tuli riippuvaiseksi kokaiinista ja oli useaan otteeseen vieroitushoidossa. Ongelma kuitenkin varjosti koko hänen loppuelämäänsä. Uransa loppuvaiheilla hän julkaisi useita menestysalbumeita, kuten Now Is The Time, Memeza ja Nomakanjani? Fassie päätyi sairaalaan 26. huhtikuuta 2004. Ilmeni, että hän oli vajonnut koomaan otettuaan yliannostuksen kokaiinia. Hän menehtyi 9. toukokuuta palaamatta tajuihinsa. Tehdyssä raportissa kävi ilmi, että hän oli saattanut kantaa hiv- tartuntaa. Fassie oli kertomansa mukaan biseksuaali. == Lähteet == Luokka:Apartheidinvastaiset aktivistit Luokka:Eteläafrikkalaiset laulajat Luokka:Vuonna 1964 syntyneet Luokka:Vuonna 2004 kuolleet
Hirvaan rautatieasema

Hirvaan rautatieasema tai pysäkki () on lakkautettu rautatieliikennepaikka Suomen rataverkolla rataosalla Hirvaan taajamassa Rovaniemellä. Liikennepaikka avattiin Kemin ja Rovaniemen välisen rataosuuden valmistuessa 10. lokakuuta 1909, ja se oli käytössä posti- ja henkilöliikenteen pysäkkinä. Henkilöliikenne lakkautettiin lättähattuliikenteen päättyessä 27. toukokuuta 1979 ja liikennepaikka lakkautettiin 1. heinäkuuta 1982. Thure Hellströmin suunnittelema asemarakennus säästyi saksalaisten tuhopoltoilta Lapin sodassa ja on edelleen olemassa. Rakennuksen ovat kunnostaneet paikallinen kylätoimikunta sekä muurolalainen humppayhtye Huumor-Humppa. == Lähteet == ==Aiheesta muualla== * Vaunut.org: kuva Hirvaan asemarakennuksesta Luokka:Rovaniemen rautatieliikennepaikat Luokka:Lapin lakkautetut rautatieliikennepaikat
Vävypoika oon

Vävypoika oon ("The Worst Week of My Life") on BBC vuonna 2004 tekemä televisiosarja. Brittikomedialla on myös toinen tuotantokausi ja kolmeosainen joulujakso "The Worst Christmas of My Life" (2006). == Lisätietoja == * Yle TV1: Vävypoika oon * BBC Comedy Guide (englanniksi) * BBC Press Office pages on The Worst Christmas of My Life (englanniksi) Luokka:2000-vuosikymmenen brittiläiset tilannekomediat Luokka:Brittikomediat Luokka:BBC:n televisio- ohjelmat
Karl Adam

Karl Adam (22. lokakuuta 1876 - 1\. huhtikuuta 1966) oli saksalainen katolinen teologi. Hän valmistui Regensburgin teologisesta seminaarista vuonna 1900 jonka jälkeen hän työskenteli kaksi vuotta seurakuntapappina ennen kuin pääsi Münchenin yliopistoon, jossa hän kahdessa vuodessa suoritti teologian tohtorin opinnot. Aikaa myöten Adam sai teologian professuurin ja toimi virassa Münchenin, Strasbourgin ja Tübingenin yliopistoissa. Karl Adamin pidetään eräänä 1900-luvun huomattavimmista katolisista dogmaatikoista ja uskontofilosofeista. Hänen pääteoksensa on 1924 ilmestynyt Das Wesen des Katholizismus. Luokka:Saksalaiset teologit Luokka:Vuonna 1876 syntyneet Luokka:Vuonna 1966 kuolleet
Virusabortti

Virusabortti on hevosilla esiintyvä tartuntatauti. Sen aiheuttaja on hevosen herpesvirus 1 (Equine herpesvirus 1 eli EHV-1). Sairaus esiintyy kolmena muotona: hengitystieinfektiona (rhinopneumonia), sikiön vaurioitumisena sekä halvauksena. EHV-1 leviää pisaratartuntana. Virus säilyy huonosti hevosen ulkopuolella, ja se on herkkä desinfektioaineille. Virusaborttia vastaan on olemassa rokotteita, mutta ne eivät takaa täyttä suojaa. Ne kuitenkin vähentävät sairastuneen hevosen riskiä tartuttaa muita hevosia. Rokotteen antaman suojan maksimoimiseksi olisi kaikki samassa tallissa asuvat hevoset, myös oriit ja ruunat, rokotettava. Virusabortin (ja muiden tartuntatautien) vuoksi siitostammat ja kilpahevoset tulisi pitää toisistaan erillään, mikäli se on mahdollista. Hevosen herpesvirukset eivät tartu ihmiseen. Virusabortin itämisaika on 2 - 10 päivää. == Oireet == Oireet alkavat tavallisesti 2–10 vuorokauden kuluttua tartunnasta. Kaikki hevoset eivät kuitenkaan saa näkyviä oireita, ja ne voivat toimia huomaamatta taudinkantajina. Lievimpiä seurauksia tartunnasta ovat hengitystieoireet, kuume ja sierainvuoto. Niitä esiintyy varsinkin nuorilla hevosilla. Oireet kestävät yleensä viikon tai kaksi. Tiineille tammoille EHV-1 aiheuttaa usein luomisen. Jos tamma saa tartunnan viimeisen tiineyskuukauden aikana, varsa saattaa syntyä elävänä, mutta se on heikko ja kuolee muutaman päivän kuluessa. Koska virus voi levitä jälkeisten ja sikiökalvojen välityksellä, ne tulisi hävittää polttamalla tai hautaamalla maahan. Suomessa virusabortti kuuluu ilmoitettaviin eläintauteihin, ja kuollut varsa sekä jälkeiset on toimitettava tutkittavaksi Elintarviketurvallisuusvirasto Eviraan, mikäli luomisen syyksi epäillään virusaborttia. EHV-1 voi aiheuttaa kaikenikäisille hevosille keskushermosto- oireita. Ne voivat vaihdella lievästä koordinaatiohäiriöstä täydelliseen halvautumiseen. == Diagnosointi == Diagnoosi tehdään veri- tai nenänäytteestä. Jos luomisen syyksi epäilleen virusaborttia, otetaan näytteet myös sikiöstä ja istukasta. == Lähteet == == Aiheesta muualla == * Hippoksen ohjeita virusabortin varalta * Tarttuvista taudeista Islanninhevosyhdistyksen sivuilla Luokka:Herpesvirukset Luokka:Hevosten virustaudit Luokka:Obstetriikka
Hevosten herpesvirukset

Hevosten herpesvirukset ovat hevoseläimillä esiintyviä taudinaiheuttajia. Niitä on tunnistettu kahdeksan eri tyyppiä, joista tyypit 1–5 esiintyvät hevosilla ja tyypit 6–8 aaseilla. Viruksista käytetään lyhennettä EHV (Equine herpesvirus). Tyyppejä 1 ja 4 vastaan on käytössä rokotteita. Hevosten herpesvirukset eivät tartu ihmiseen. ==Virustyypit== === Hevosen === *EHV-1 (equine herpes virus 1) eli virusabortti aiheuttaa hengitystieoireita ja vakavimmissa tapauksissa luomista sekä halvaantumista.Kuulu alfaherpesviruksiin. *EHV-2 (Equine herpesvirus 2) kuuluu gammaherpesviruksiin. *EHV-3 aiheuttaa rakkuloita sukuelimiin. Tautia nimitetään tartuntatapansa mukaisesti astutusihottumaksi (equine coital exanthema). Paranee ilman hoitoa parissa viikossa. *EHV-4 (equine herpes virus 4) aiheuttaa vastaavia hengitystieoireita kuin EHV-1. Sairastuneet ovat yleensä varsoja. Kuulu alfaherpesviruksiin. *EHV-5 (Equine herpesvirus 5) kuuluu gammaherpesviruksiin. === Aasin === * AHV-1 (asinine herpesvirus 1) Muistuttaa hevosen EHV-1 virusta. * AHV-3 (asinine herpesvirus 3) Muistuttaa hevosen EHV-3 virusta. === Muut eläimet === * EHV-9 == Lähteet == ==Aiheesta muualla== *Intervet Luokka:Herpesvirukset Luokka:Hevosten sairaudet Luokka:Eläinten virustaudit
Gary Hamel

Gary Hamel (s. 1954) on yhdysvaltalainen kansainvälisen johtamiskonsultointiyritys Strategosin toimitusjohtaja. Hän toimii myös strategisen liikkeenjohdon vierailevana professorina Lontoon yliopiston London Business Schoolissa. Hamel on valmistunut Andrewsin yliopistosta vuonna 1975 ja filosofian tohtoriksi Michiganin yliopiston Ross School of Businessista vuonna 1990. Hamel istuu Strategic Management Societyn hallituksessa ja on Davosin maailman talousfoorumin (World Economic Forum) jäsen. Puhujantehtävissä, erikoisalanaan liiketoimintastrategiat ja innovaatiot, hän on ollut muun muassa Fortune 500- ja Bill Gatesin toimitusjohtajatapaamisissa. Hamel on toiminut myös kansainvälisen liiketoiminnan vierailevana professorina Michiganin yliopistossa ja Harvard Business Schoolissa. Hänen akateeminen uransa sai kovan kolauksen Leading the Revolution -kirjan julkaisun jälkeen, sillä hän antoi siinä erittäin positiivisen kuvan energiajätti Enronista, josta tuli eräs Yhdysvaltojen historian suurimmista kriisiyhtiöistä. Hamel ja C. K. Prahalad ovat esitelleet yleiseen käyttöön vakiintuneet termit kuten ydinosaaminen () ja strateginen aikomus (). ==Kirjallinen tuotanto== * The Core Competence of the Corporation, Harvard Business Review, 1990. * Competing for the Future, Harvard Business School Press, 1994. ISBN 0-87584-416-2. (yhdessä C. K. Prahaladin kanssa) ::Kilpajuoksu tulevasta, suom. Maria Mikkonen, Talentum Media, 2006. ISBN 9789521411083. * Strategy as Revolution, Harvard Business Review, 1996. * The Ultimate Business Library: 50 Books that shaped Management Thinking, 1997. (Ultimate Business -sarja yhdessä Stuart Crainerin kanssa) * Alliance Advantage: The Art of Creating Value through Partnering, Harvard Business School Press, 1998. ISBN 9780875846163. (yhdessä Yves Dozin kanssa) * Leading the Revolution, Harvard Business School Press, 2000. ::Vallankumouksen kärjessä, suom. Ritva Liljamo, WSOY, 2001. ISBN 9789510256466. * The World Bank's Innovation Market, Harvard Business Review. * Innovation Now, Harvard Business Review. * Why It's Time to Take a Risk, Harvard Business Review. *The Future of Management, Harvard Business School Press, 2007. ISBN 9781422102503. (yhdessä Bill Breen kanssa) ::Johtamisen tulevaisuus, suom. Jorma Alanen, Talentum Media, 2007. ISBN 9789521412578. Lisäksi myös artikkeleita Fortuneen. Hamelin väitetään olevan Harvard Business Reviewin historian suosituin kirjoittaja suuren otettujen uusintapainosten määrän takia. ==Lähteet== ==Aiheesta muualla== *Hamelin nettisivut *Strategosin nettisivut *Management Innovation Lab Luokka:Johtamisteoreetikot Luokka:Yhdysvaltalaiset tieteilijät Luokka:Vuonna 1954 syntyneet Luokka:Elävät henkilöt
Dx

Dx tarkoittaa seuraavia: * * * DealExtreme, DE, verkkokauppa * D-Generation X, DX, World Wrestling Entertainmentin joukkue, johon kuuluvat Shawn Michaels ja Triple H * DirectX, DX, ohjelmointirajapinta * DX-kuuntelu, radioasemien kuuntelu * oikea, dx., latinan sanasta dexter, vasemman vastakohta.
Macintosh IIx

Macintosh IIx on Apple Computerin 19. syyskuuta 1988 julkaisema tietokone. Laitteessa oli tehokas 68030-suoritin, DOS-yhteensopiva 1,44 Mt:n SuperDrive- levykeasema ja virtuaalimuisti. Macintosh IIx:n tuotanto lakkautettiin 15. lokakuuta 1990 ja tuki 31. elokuuta 1998. ==Tekniset tiedot== * 16 MHz:n Motorola 68030 -suoritin * 16 MHz:n Motorola 68882 -matematiikkasuoritin * 1 tai 4 Mt:n keskusmuisti, laajennettavissa 8 Mt:n (tai 128 Mt:n, katso alla) saakka (120 ns 30-pin SIMM) * 1 tai 2 1,44 Mt:n levykeasemaa * 6 x NuBus- laajennuspaikkaa * 2 x ADB-liitäntää * 1 x SCSI-liitäntä * käyttöjärjestelmä System 6.0.1 – System 7.5.5 Macintosh IIx sisälsi 32-bittisen keskusmuistiosoituksen, mutta ROM-muistille tallennettu käyttöjärjestelmän osa (katso Macintosh Toolbox) sisälsi 24-bittistä koodia. Ohjelmistopäivityksen avulla saavutettava 32-bittinen muistiavaruus mahdollistaa keskusmuistin laajentamisen 128 Mt:een saakka. Macintosh IIx tukee 4 Mt:n tai suurempien SIMM-kampojen osalta vain erityisiä PAL SIMM -tyyppisiä komponenttejaMacintosh IIx, Low End Mac . Luettu 7. tammikuuta 2007.. SIMM-kamman tyyppinen, Macintosh Toolboxin tai vastaavan ohjelmistopaketin sisältävä ROM-muisti vaaditaan laitteen käynnistämiseen. ==Lähteet== ==Aiheesta muualla== * Macintosh IIx Apple-history.comissa Luokka:Applen_tietokoneet Luokka:Vuoden 1988 tietokoneet
Ib

Ib tarkoittaa seuraavia: * Ib, tapahtumapaikka H. P. Lovecraftin romaanissa The Doom that Came to Sarnath * * ibidem, ib., samassa paikassa * infectious bronchitis, IB, kanojen keuhkoputkentulehdus * Informationsbyrån, IB, entinen Ruotsin tiedustelupalvelu * International Baccalaureate, IB, kansainvälinen ylioppilastutkinto * International Board, jalkapallon säännöistä päättävä elin.
Kohdunrungon syöpä

Kohdunrungon syöpä eli kohtusyöpä on syöpä, joka kehittyy kohtuun. Kohdunrungon syöpä on Suomessa kolmanneksi yleisin naisten syöpä. == Esiintyminen == Kohdunrungon syövän tärkein oire on verenvuoto kohdusta menopaussin jälkeen, nuoremmilla pitkittyvät vuodot ja välivuodot. Kohdun runko-osan syövän riski on suurempi henkilöillä, joilla tätä tautia on esiintynyt suvussa eli genettiset syyt. Lisäksi potilaan ylipaino on selkeästi riskitekijä, samoin diabetes. Sairautta esiintyy suhteellisen harvoin nuorilla naisilla toisin kuin kohdunkaulan syöpää. Vaihdevuosien estrogeenihoito saattaa lisätä tämän syövän riskiä. Lisäksi tunnetaan suhteellisen harvinainen munasarjojen monirakkulaoireyhtymä, joka on myös syövän riskitekijä. == Diagnoosi == Syöpä diagnosoidaan irtosolututkimuksin. Kohdunsuun Papa-näyte runko-osan syövässä ei aina ole riittävä, vaan yleensä tarvitaan irtosolunäytettä kohtuontelosta joko vabraimulla tai kaavinnalla. Diagnoosin teossa on hyötyä kohdun ultraäänitutkimuksesta. == Hoito == Hoitona on käytännössä aina kohdunpoistoleikkaus. Levinneissä tapauksissa tarvitaan myös sädehoitoa. Vaikeimmissa tapauksissa tarvitaan solunsalpaajahoitoa. Sairastuneista on jopa yli 80 % on elossa viiden vuoden kuluttua. ==Katso myös== * Kohdunkaulan syöpä * Myooma == Lähteet == == Aiheesta muualla == * Syöpäjärjestöt: Kohdunrungon syöpä, Kaikki syövästä Luokka:Syöpätaudit Luokka:Gynekologia
Power Macintosh 5500

Power Macintosh 5500 on Apple Computerin 17. helmikuuta 1997 julkaisema tietokone. Power Macintosh 5400 -malliin perustuva laite sisälsi nopeamman 225 MHz:n suorittimen ja kiihdytetyn näytönohjaimen. 1. syyskuuta 1997 työasemasta julkaistiin 250 MHz:n suorittimella varustettu versio. Power Macintosh 5500:n keskusyksikkö ja näyttö oli koteloitu yhteen. Rinnakkaismalli Power Macintosh 6500 oli saatavilla ilman näyttöä. Power Macintosh 5500:n tuotanto lakkautettiin 31. maaliskuuta 1998. ==Tekniset tiedot== * 225 tai 250 MHz:n PowerPC 603e -suoritin (32 kt:n L1-välimuisti) * valinnainen 256 tai 512 kt:n L2-välimuisti * 32 Mt:n keskusmuisti, päivitettävissä 128 Mt:n saakka (60 ns EDO DIMM) * ATI Rage IIc -näytönohjain 2 Mt:n SDRAM-muistilla * käyttöjärjestelmä System 7.5.5 – MacOS 9.1 ==Mallit== Power Macintosh 5500 -tietokonetta myytiin vain oppilaitoksille. Euroopassa koneen kotelo oli musta, kuten 250 MHz:n "Director's Edition" -mallissa, jota myytiin Australiassa. ==Lähteet ja aiheesta muualla== * Power Macintosh 5500 Low End Macissa * Power Macintosh 5500 Apple-history.comissa Luokka:Applen tietokoneet Luokka:Vuoden 1997 tietokoneet en:Power Macintosh 5000 series#Power Macintosh 5500
Oikeuspsykiatrinen sairaala

Oikeuspsykiatrinen sairaala on psykiatrinen hoitolaitos, jossa hoidetaan kriminaalipotilaita. Kriminaalipotilailla tarkoitetaan potilaita, jotka on oikeudessa todettu syylliseksi rikokseen, mutta jätetty tuomitsematta rangaistukseen syyntakeettomina. Näiden lisäksi sairaaloissa hoidetaan myös sairaanhoitopiirien psykiatristen sairaaloiden lähettämiä vaarallisia ja vaikeahoitoisia potilaita, sekä tehdään oikeuspsykiatrisia mielentilatutkimuksia. Suomessa toimii kaksi Terveyden ja hyvinvoinnin laitoksen alaista oikeuspsykiatrista valtion mielisairaalaa. Näiden lisäksi Rikosseuraamuslaitos hallinnoi Turkuun sijoitettua psykiatrista vankisairaalaa. Valtion oikeuspsykiatriset sairaalat Suomessa: * Niuvanniemen sairaala * Vanhan Vaasan sairaala ==Lähteet== Luokka:Vankeinhoito Suomessa Luokka:Suomen psykiatriset sairaalat Luokka:Oikeuspsykiatria
Ii (täsmennyssivu)

Ii tarkoittaa seuraavia: * i, suomenkielinen nimi ii, latinalainen kirjain * . * Ii, kunta Suomessa ** * . == Musiikissa == === Artistit === * Idän Ihme, käyttänyt nimeä II, suomalainen rap-artisti * Timo Pieni Huijaus, entinen Ii eli Ikuisuus, suomalainen rap-artisti. === Albumit === * II, Boyz II Menin albumi * II, The Common Linnetsin albumi * II, The Exploding Eyes Orchestran albumi * II, Hardlinen albumi * II, Kingston Wallin albumi * II, Lasten hautausmaan albumi * II, Minotaurin albumi * II, Pharaoh Overlordin albumi
Ij

Ij tarkoittaa seuraavia: * * ij, hollannin aakkosten kirjain * IJ, joki Alankomaissa * Imatran Jyske, IJ, suomalainen urheiluseura.
IK

IK tai Ik tarkoittaa seuraavia: * Ik, Kaman sivujoki Venäjällä * Ikarus, unkarilainen bussimerkki , ”lyhenne” IK * ikit, kansa Ugandassa * * Ilm-Kreis, alue Saksassa ja sen aluetunnus * Ilmajoen Kisailijat, IK, suomalainen urheiluseura * ilmakuva, ik, ilmasta käsin otettu valokuva * Insinööriklubi, IK, tunnetaan nykyään nimellä Rakennusinsinöörikilta, Teknillisen korkeakoulun kilta * Itsenäinen Keskiluokka, IK, Suomessa toiminut puolue * * urheiluseura, IK, ruotsin sanasta idrottsklubb, urheilun harrastajien muodostama yhdistys. * IK, , liikeratojen ja grafiikan teknologia
Il

Il tai IL voi tarkoittaa seuraavia: * Iljušin, tyypimerkintä Il, venäläinen lentokonevalmistaja * Illinois, postilyhenne IL, Yhdysvaltain osavaltio * Ilmatieteen laitos, IL, Suomen liikenne- ja viestintäministeriön sääpalveluja tuottava tutkimuslaitos * Iltalehti, IL, suomalainen sanomalehti * Insinööriliitto, IL, insinöörien ammattiliitto * interleukiini, IL, peptidi * * .
Im

Im tarkoittaa muun muassa seuraavia: * intramuskulaarinen, i.m., lihaksen sisäinen lääkeaineen annostelutapa * keskeismodulaatio, IM, englannin ilmauksesta intermodulation, modulointimenetelmä * IM, Menajet -lentoyhtiön IATA-koodi * * kansainvälinen mestari (), eräs shakin arvonimistä * pikaviestintä, IM, englannin ilmauksesta instant messenger tai instant messaging, tietoverkon kautta tapahtuva reaaliaikainen viestinvälitys * sisämerkki, IM, englannin ilmauksesta inner marker, ilmailualan merkki * iM, Ivan Mihai (s. 1999), romanialainen Counter-Strike 2 - pelaaja * Im, sukunimenä: ** Dami Im (s. 1988), korealaissyntyinen australialainen laulaja. ** Im Dong-Hyun (s. 1985), eteläkorealainen jousiampuja, olympiavoittaja ja maailmanmestari ** Im Na-yeon (s. 1995), eteläkorealainen laulaja ja näyttelijä ** Im Yoon-Ah, Yoona (s. 1990), eteläkorealainen laulaja, tanssija, näyttelijä ja malli
Tulunidit

Tulunidit olivat islamilaisen Egyptin ensimmäinen itsenäinen dynastia. Dynastia hallitsi vuosina 868–905. 800-luvulla abbasidien kalifaatti menetti otteensa Egyptistä, kun turkkilaissyntyinen varakuvernööri Ahmad ibn Tulun otti ohjat. Veroja ei lähetetty Bagdadiin, vaan niillä kehitettiin Egyptin kastelujärjestelmää ja laivastoa ja elvytettiin paikallista taloutta ja kauppaa. Merkittävimpiä arkkitehtuurisia töitä oli Fustatiin rakennettu Ibn Tulunin moskeija, joka jäljitteli Samarran spiraalimaista moskeijaa. Vuonna 878 tulunidit valtasivat myös Syyrian ja Palestiinan. Tunidien pääkaupungiksi rakennettiin Al-Qaṭāʾīʿ, joka sijaitsi lähellä beduiinvalloittajien perustamaa varuskuntakaupunkia al-Fustatia ja fatimidien myöhemmin perustamaa Kairoa. Vuonna 905 abbasidit valloittivat Egyptin takaisin. == Tulunidiemiirit == Tulunidiemiirejä olivat *Ahmad ibn Tulun (868-884) *Khumarawaih (884-896) *Abu l-Ashir (896) *Harun (896-904) *Shaiban (904-905) == Lähteet == Luokka:Historialliset valtiot Luokka:Islamin historia
Aluevankila

Aluevankila oli Suomessa karkeasti nykyisten aluehallintovirastojen eli vuoteen 2009 olemassa olleiden läänien alueella olevien vankiloiden muodostama kokonaisuus, eli aluehallintovirastoa kohden on 1 aluevankila, jonka alaisudessa ovat alueellansa olevat vankilat ja avovankilat. Aluevankilat aloittivat toimintansa vuoden 2006 alusta. Tällöin yksittäiset vankilat siirrettiin perustettujen aluevankiloiden alaisuuteen. Aluevankiloiden ulkopuolella olivat Psykiatrinen vankisairaala Turussa ja Vankisairaala Hämeenlinnassa. Ne kuuluivat Rikosseuraamuslaitoksen terveyden­huolto­yksikön alaisuuteen. Sittemmin aluevankilajaottelu on poistunut. Nykyään Rikosseuraamuslaitos jakaa Suomen vankilat kolmeen rikosseuraamusalueeseen. == Lähteet == Luokka:Suomen vankilat
Technics

Technics on Panasonic Corporationin tuotemerkki. Mallisto sisälsi erilaisia musiikkilaitteita, esimerkiksi levysoittimia, vahvistimia, kaiuttimia ja kuulokkeita. Tuotteista erityisen kuuluisia ovat Technics SL-1200 -malliston levysoittimet, joita tuotettiin 1970-luvulta aina vuoteen 2010. Ne ovat yhä maailman käytetyimpiä DJ-käyttöön tarkoitettuja levysoittimia. == Aiheesta muualla == * Tuotemerkin kotisivu Luokka:Panasonic Luokka:Elektroniikkayhtiöt Luokka:Viihde-elektroniikan tuotemerkit
Antimytologia

Antimytologia on Kari E. Nurmen mukaan todellisuutta kuvaava kokonaisesitys, joka hylkää tietoisesti uskontojen tarujen eli myyttien kuvaukset jumalista, hyvän ja pahan taistelusta ja muusta vastaavasta ja pyrkii esittämään tieteellisen maailmankatsomuksen. ==Katso myös== * Myyttien purkaminen == Lähteet == ==Aiheesta muualla== * Ilpo Tuikkala, Alakoulun historian oppikirjojen kuvat ihmiskuvan ja ihmiskunnan edistyskertomuksena, s. 6 pro gradu, Oulun yliopisto Luokka:Filosofian termit Luokka:Myytit
Uusinta-jousikvartetti

Uusinta-jousikvartetti on perustettu vuonna 1999. Uusinta Ensemblen alkuvaiheissa Uusinta-jousikvartetti toimi useissa vaihtelevissa kokoonpanoissa, mutta vuonna 2004 se vakiintui, ja nykyään yhtyeessä soittavat viulistit Maria Puusaari ja Aleksi Kotila, alttoviulisti Max Savikangas sekä sellisti Pinja Nuñez. Kuten emoyhtyeensä Uusinta Ensemble, myös Uusinta- jousikvartetti on keskittynyt nykytaidemusiikin esittämiseen. Se on kantaesittänyt ja levyttänyt useiden suomalaisten ja pohjoismaalaisten säveltäjien teoksia. Kvartetti on esiintynyt kotimaan lisäksi mm. Ruotsissa, Tanskassa, Saksassa ja Itävallassa.https://www.uusintaensemble.fi/about.html == Lähteet == Luokka:Jousikvartetit Luokka:Suomalaiset kamariyhtyeet
Pohjois-Savon korkeakoulukonsortio

Pohjois-Savon korkeakoulukonsortio oli yksi opetusministeriön 2006–2008 rahoittamasta kolmesta korkeakoulujen rakenteelliseen kehittämiseen tähtäävästä hankkeesta. Hankkeen avulla pyrittiin etsimään yhteistyömalleja Kuopion yliopiston ja Savonia-ammattikorkeakoulun välille. Vastaavat yliopiston ja ammattikorkeakoulun väliset selvitykset tehtiin myös Lappeenrannassa (Lappeenrannan teknillinen yliopisto ja Etelä-Karjalan ammattikorkeakoulu, nyk. Saimaan ammattikorkeakoulu) ja Oulussa (Oulun yliopisto ja Oulun seudun ammattikorkeakoulu). Hanke alkoi loppusyksystä 2005, kun Kuopion yliopisto ja Savonia-ammattikorkeakoulu esittivät omatoimisesti opetusministeriölle yhteistyön merkittävää tiivistämistä ja korkeakoulukonsortion rakentamisen edellytyksien selvittämistä. Yhteistyösopimus osapuolten kesken solmittiin 24. marraskuuta 2005. Konsortiohankkeen merkittävin tulos oli 21. kesäkuuta 2007 tehty päätös, jonka mukaan Savonia-ammattikorkeakoulu keskittää omat Kuopion toimintonsa jatkossa Savilahdessa sijaitsevalle Kuopion yliopistokampukselle. Rinnalla edenneen Itä-Suomen yliopisto -hankkeen myötä 1. tammikuuta 2010 yhteistyön toiseksi osapuoleksi tuli Itä-Suomen yliopisto. Konsortiohanke syvensi korkeakoulujen välistä yhteistyötä, joka tulee näkymään muun muassa kampusrakentamisessa ja hammaslääkäri- ja suuhygienistikoulutuksen välisissä järjestelyissä. ==Hankkeen tavoiteltavat vaikutukset== * Alueen korkeakoulujen toiminnan laadun kehittyminen ja monipuolistuminen * Alueen korkeakoulujen voimavarojen hyödyntämisen tehostuminen tarkoituksenmukaisella työnjaolla ja yhteistyöllä * Henkilöstön- ja opiskelijoiden vuorovaikutuksen ja yhteisten henkilöresurssien käytön lisääntyminen * Koulutus-, tutkimus- ja kehittämistoiminnan kehittyminen palvelemaan paremmin alueen yritystoimintaa, julkisen sektorin ja muun yhteiskunnan tarpeita * Alueen korkeakoulutuksen tunnettuuden ja -vetovoiman lisääntyminen kotimaassa ja kansainvälisesti * Konkreettisten toimintatapojen ja -mallien luominen keskinäiselle yhteistyölle * Yhteisen kampuksen kehittäminen ==Katso myös== *Aalto-yliopisto *Itä-Suomen yliopisto *Turun yliopiston ja Turun kauppakorkeakoulun konsortio *Claremont Colleges (hanketta inspiroinut yhdysvaltalainen korkeakoulukonsortio) ==Lähteet== *Pohjois-Savon korkeakoulukonsortion nettisivut ===Viitteet=== ==Aiheesta muualla== *Pohjois-Savon korkeakoulukonsortion nettisivut (arkistoitu) *Kuopion yliopiston ja Savonia-ammattikorkeakoulun yhteisestä kampuksesta 20 000 ihmisen elävä kohtaamis- ja asuinpaikka. Kantti.net (podcast) Luokka:Savonia-ammattikorkeakoulu Luokka:Kuopion yliopisto Luokka:Itä-Suomen yliopisto